钦定古今图书集成/方舆汇编/职方典/第1214卷 > 《九思一首》王逸
## 钦定古今图书集成/方舆汇编/职方典/第1214卷 > 《九思一首》王逸

“悼屈子兮遭厄，沉玉躬兮湘汨。何楚国兮难化，迄于
今兮不易。”士莫志兮羔裘，竞佞谀兮谗阋阋。指正义
兮为曲，訾璧玉兮为石。鹘雕游兮华屋，鵔鸃栖兮柴
簇。起奋迅兮奔走，违群小兮謑诟。载青云兮上升，迈
昭明兮所处。蹑天衢兮长驱，踵九阳兮戏荡。越云汉
兮南济，秣余马兮河鼓。霄霓纷兮晻翳，参辰回兮颠
倒，逢流星兮问路。顾指我兮从左，径娵觜兮直驰。御者迷兮失轨，遂踢达兮邪造。与日月兮殊道，志阏绝
兮安如？哀所求兮不耦，攀天阶兮下视。见《鄢郢》兮旧
宇。意逍遥兮欲归，众秽盛兮沓沓。思哽噎兮诘诎，涕
流澜兮如雨。